ભારત અત્યારે દુનિયામાં સૌથી ઝડપથી વિકસતી અર્થવ્યવસ્થા છે. દેશનો વિકાસદર ૭.૬ ટકા છે. ભારત આ મજબુત આર્થિક વાતાવરણનો ફાયદો ઉઠાવી શકે તેમ છે. પણ કામચોર નોકરશાહી અને ભ્રષ્ટાચારી તંત્ર અને આળસુ લોકોના કારણે ભારત આ તક ગુમાવી રહ્યુ છે. ભારત ઇચ્છે તો સમગ્ર દુનિયાનુ મેન્યુફેક્ચરીંગ હબ બની શકે છે. કારણ કે ભારત દુનિયાનો એકમાત્ર એવો દેશ છે જે દુનિયામાં સૌથી મોટુ બજાર હોવા બિઝનેસ ફ્રેન્ડલી વાતાવરણ ધરાવે છે. લોકોએ એક વાત સ્વિકારવી પડશે કે ચીને દુનિયાની બીજી સૌથી મોટી અર્થવ્યવસ્થા બનાવવા ખુબ મહેનત કરી છે. જે મહેનત કરવા આપણે તૈયાર નથી. વાઈટ કલર જોબ જોઈએ, ઉપરી આવક જોઈએ, વિકેન્ડમાં રજા જોઈએે, વેકેશન જોઈએ.. આ એવી બાબતો છે જે ભારતને ચાઈનીજ પ્રોડક્ટ વાપરવા માટે મજબુર કરી રહી છે. નહી તો ૧૩૨ કરોડની વસ્તી ધરાવતો દેશ, યુવા ટેલેન્ટની ભરમાર, મજબુત અર્થવ્યવસ્થા હોવા છતાં કોઈ દેશ Global Manufacturing Hub કેમ ન બની શકે?